Austrumhārtfordšīra
Austrumhārtfordšīras distrikts (angļu: East Hertfordshire District) ir nemetropoles distrikts Anglijas dienvidaustrumos, Hārtfordšīras grāfistē. Atrodas grāfistes austrumos, robežojas austrumos ar Eseksu, dienvidos — ar Broksbornu, dienvidrietumos — ar Velinhetfīldu, bet ziemeļrietumos un ziemeļos — ar Stīvenidžu un Ziemeļhārtfordšīru. Distrikta un visas grāfistes administratīvais centrs ir Hārtforda, bet distrikta lielākā apdzīvotā vieta — Bišopstortforda.